Il-lejla smajt lill-Prim Ministru jgħid li persuna akkużat bl-agħar delitti kellu iktar possibilita li jiddefendi ruħu milli kellu Richard Cachia Caruana in konnessjoni mal-mozzjoni ppreżentata fil-Parlament kontra tiegħu. Interessanti ħafna x'sentimenti għandu l-Onorevoli Lawrence Gonzi. Taf li jiena hekk ukoll ħsibt meta fi tmiem April 2007 il-MEPA, responsabbilta politika ta' Ministru fil-Kabinett tiegħu, iddeċidiet li ma tħallinix nibqa' naħdem bħala uffiċjal investigattiv fl-uffiċċju tal-Uffiċjal tal-Verifika tal-MEPA. Ħasra li dakinnhar Lawrence Gonzi ma kellux dawn is-sentimenti. Taf li ġiebli qalbi ġulġliena?